CELEX: 32013D0299
Language: el
Date: 2013-06-14 00:00:00
Title: 2013/299/ΕΕ, Ευρατόμ: Απόφαση του Συμβουλίου, της 14ης Ιουνίου 2013 , σχετικά με τον καθορισμό της χρονικής περιόδου των όγδοων εκλογών των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία

21.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 169/69
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 14ης Ιουνίου 2013
   σχετικά με τον καθορισμό της χρονικής περιόδου των όγδοων εκλογών των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία
   (2013/299/ΕΕ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την Πράξη της 20ής Σεπτεμβρίου 1976 περί της εκλογής των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία (1), και ιδίως το άρθρο 11 παράγραφος 2 δεύτερο εδάφιο,
   Έχοντας υπόψη τη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:
   
               (1)
            
            
               Με την απόφαση 78/639/Ευρατόμ, ΕΚΑΧ, ΕΟΚ, της 25ης Ιουλίου 1978, σχετικά με τον καθορισμό της χρονικής περιόδου των πρώτων εκλογών των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία (3), το Συμβούλιο καθόρισε, για τις πρώτες αυτές εκλογές, τη χρονική περίοδο από 7 έως 10 Ιουνίου 1979.
            
         
               (2)
            
            
               Αποδεικνύεται αδύνατον να πραγματοποιηθούν οι όγδοες εκλογές κατά την αντιστοιχούσα περίοδο του 2014.
            
         
               (3)
            
            
               Θα πρέπει συνεπώς να καθορισθεί άλλη εκλογική περίοδος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η χρονική περίοδος που προβλέπεται στο άρθρο 10 παράγραφος 1 της Πράξης της 20ής Σεπτεμβρίου 1976 για την εκλογή των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία καθορίζεται, για τις όγδοες εκλογές, από τις 22 έως τις 25 Μαΐου 2014.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Λουξεμβούργο, 14 Ιουνίου 2013.
      
         
            Για το Συμβούλιο
         
         
            Ο Πρόεδρος
         
         R. BRUTON
         
      
   
   
      (1)  ΕΕ L 278 της 8.10.1976, σ. 5.
   
      (2)  Γνώμη της 21ης Μαΐου 2013 (δεν έχει ακόμη δημοσιευθεί στην Επίσημη Εφημερίδα).
   
      (3)  ΕΕ L 205 της 29.7.1978, σ. 75.